(জিটিনিউজ টোয়েন্টিফোর ডটকম/মোহাঃ মিনারুল ইসলাম) মেহেরপুর মুজিবনগর উপজেলার বাগোয়ান ইউনিয়নে প্রকৃত কৃষকদের মধ্যে সার না দেয়ায় বঞ্চিত কৃষকরা বিক্ষোভ প্রদর্শন করেছে৷ রোববার বেশ  কিছু কৃষক উপসহকারি কৃষি অফিসারের বিরুদ্ধে ওই বিক্ষোভ প্রদর্শন করেন৷ জানা গেছে, সরকার ২০১০-২০১১ মৌসুমে আউশ ধান চাষে ও প্রান্তিক চাষিদের মধ্যে বিনামূল্যে রাসায়নিক সার বিতরন শুর হয়৷ বাগোয়ান ইউনিয়নের বর্তমান ইউপি সদস্য খোকন উপসহকারি কৃষি অফিসার আব্দুস ছাত্তারের কাছে তার এলাকার চাষিদের নামের তালিকা প্রেরণ করেন৷ উক্ত কর্মকর্তা ওই তালিকা ভূক্ত চাষিদের সার না দিয়ে বাগোয়ান ইউনিয়ন যুবলীগের সভাপতি তুহিনের সাথে গোপনে আঁতাত করে প্রকৃত চাষিদের বঞ্ছিত করে পছন্দের লোকদের সার প্রদান করেন৷ এতে প্রকৃত চাষিরা ক্ষিপ্ত হয়ে  মুজিবনগর উপজেলা কৃষি অফিসের সামনে বিক্ষোভ প্রদর্শন করে৷ এসময় উপসহকারি কৃষি অফিসার আব্দুস ছাত্তার গা ঢাকা দেন৷    জিটিনিউজ টোয়েন্টিফোর ডটকম/2557